***Sklep EA 2022 (51) 04***

Generalna skupščina se na podlagi priporočila Izvršnega odbora strinja, da EA meni, da je v nasprotju z razumnostjo in pravičnostjo, če kateri od članov EA ne spoštuje tudi sankcijskih predpisov EU. Člani EA ne morejo nuditi storitev akreditacije organom za ugotavljanje skladnosti, zlasti tistim s sedežem v Rusiji in Belorusiji, če so ti organi na seznamu sankcij EU. Skladnost s sankcijskimi predpisi EU se v skladu s 5. odstavkom *Poslovnika* EA-1/17 šteje kot obveznost. Če član ne izpolnjuje svojih obveznosti do EA, ga lahko Izvršni odbor suspendira.

***Sklep EA 2022 (51) 12***

Generalna skupščina na podlagi priporočila Tehničnega upravnega odbora in na podlagi potrditve Horizontalnega harmonizacijskega odbora odobrava:

“da je EN ISO 15189 najprimernejši standard za akreditacijo klinične patologije. V tem kontekstu se razume, da klinična patologija zajema preiskave tkiv ali celičnega materiala z namenom diagnoze in morebitnih priporočil za zdravljenje. Vključuje tudi preiskave naravno umrlih s pomočjo obdukcije. Ne gre pa je razumeti kot forenzično preiskavo ali forenzično obdukcijo.

Če akreditirane storitve vključujejo nadaljnje korake diagnoze in morebitna priporočila za zdravljenje, pa se lahko kot primeren šteje standard EN ISO/IEC 17020, pod pogojem, da se vse zahteve najprimernejšega standarda uporabijo kot dodatne zahteve znotraj procesa akreditacije.”

***Sklep EA 2022 (51) 15***

Generalna skupščina se na podlagi priporočila Certifikacijskega odbora strinja, da EA prekliče EA-6/04 M: 2011, *Smernice* *EA za akreditacijo certificiranja izdelkov primarnega sektorja z vzorčenjem lokacij*.